Giovanni Bellini

**Đovani Belini** (poznat i kao **Đambelino**, , oko 1430 – 29. novembar 1516, Venecija) bio je jedan od važnijih italijanskih slikara rane Renesanse. Potiče iz čuvene venecijanske slikarske porodice.

Đovani Belini je bio sin Jakopa Belinija () i Ane Rinversi (), i brat Đentilija Belinija (). Njihova starija sestra Nikolosija Belini udala se 1453. za Andreu Mantenju, koji je bio takođe jedan od poznatijih slikara iz Padove, i koji je imao veliki uticaj na Đovanija. U Đovanijevim ranim slikama očigledan je jak uticaj Mantenje (na primer, na slici „Hristos na Maslinovoj gori“).

Đovani je imao sreću da od početka uči slikarski zanat, zajedno sa svojim starijim bratom Đentilijem u radionici kod svog oca Jakopa Belinija, koji je u to vreme smatran za majstora venecijanskog renesansnog slikarstva. Ubrzo se idiferencirala njegova sklonost ka religioznim temama i portretima.

Godine 1475. upoznao je Antonela da Mesinu (), koji vrši nove uticaje na njegovo slikarstvo: na njegovim slikama preovladava iluminacija. Belini se progresivno oslobađa što se tiče boje u odnosu na crtež, što će kasnije stvoriti i osnovu za nastanak venecijanskog slikarstva 15. veka, poznatog još i kao Činkvečento.

Uglavnom je slikao velike oltarske slike, ali i manje religiozne kompozicije, kao na primer, portret venecijanskog dužda, Leonarda Loredijana. Poznat je kao autor brojnih slika sa motivom Bogorodice sa detetom. Njegova dela izdvajaju se majstorskom upotrebom boja i svetlosti, sa efektima sunčevog svetla i sa njegovim preciznim posmatranjem perspektive.

Pod poznatijim učenicima Belinija pripadali su: Đorđone, Ticijan i Sebastijano del Pjombo.

Đovani Belini je umro 29. novembra 1516. godine u Veneciji.

Od poznatih dela Đovanija Belinija izdvajaju se sledeća:
* Praznik bogova (1514), Nacionalna galerija, Vašington
* Bogorodica na livadi (1500–1505), Nacionalna galerija, London
* Isus na Maslinovoj Gori (1465–1470), Nacionalna galerija, London
* Dužd Leonardo Loredijan (1505), Nacionalna galerija, London
* Bogorodica sa drvećem (1487), Nacionalna galerija, Venecija
* Bogorodica sa svetima (1505), San Zakarija, Venecija
* Sv.Avgust i sv. Benedikt, Nacionalna galerija, Zagreb

### Galerija odabranih djela

(Venice) Presentazione di Gesù al Tempio by Giovanni Bellini - Pinacoteca Querini Stampalia.jpg|**Predstavljanje u hramu**, 1459., tempera na dasci, Galerija Querini Stampalia, Venecija.
Datoteka:Giovanni Bellini - Pietà, 1460 circa.jpg|**[[Pietà]]**, 1460., ulje na platnu, 86 × 107&nbsp;cm, Pinakoteka u Breri, Mailand.
Datoteka:Bellini, Giovanni - Alzano Madonna.jpg|**Majka Božja s Djetetom**, 1480.
Datoteka:Giovanni Bellini - Madonna col bambino, 1480.jpg|**Majka Božja s Djetetom**, 1480., ulje na platnu, 65 × 48&nbsp;cm, Glasgow.
Datoteka:Giovanni Bellini Madona and Child.jpg|**Majka Božja s Djetetom**, 1485.-90., 
Datoteka:Giovanni_Bellini_St_Francis_in_Ecstasy.jpg|**Sv. Franjo u ekstazi**, oko 1500., Galerija Akademije, Venecija.
Accademia - Pietà Martinengo by Giovanni Bellini Cat.883.jpg|**[[Pietà]]**, oko 1500., ulje na platnu, 65 × 87&nbsp;cm, Galerija Akademije, Venecija.
Datoteka:Bellini Giovanni, Madonna e santi (1507).jpg|**Majka Božja s četiri sveca i donatorom**, oko 1507., ulje na drvu, 90x145 cm, S. Francesco della Vigna, Venecija.
Datoteka:The Feast of the Gods-1514 1529-Giovanni Bellini and Titian.jpg|**Gozba bogova**, 1514.-1529., ulje na platnu, Nacionalna galerija umjetnosti, Washington.


## Literatura
* *Lazar Trifunović. Galerija evropskih majstora. Beograd, 1965.*

## Vanjske veze

* Đovani Belini na WebMuseum 
* Đovani Belini na Olga's Gallery  
* Đovani Belini - Biografija